VS001630
Datum: 1998-05-15T02:00:00.000+02:00
datum_sodbe_i_stopnje: 2004-01-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: srednje hudi primeri
odskodnina: 4.850.000,00 SIT
opombe: II Ips 570/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Zaposlen kot šofer.

## Škodni dogodek

Poškodovan na delu, ko je s kompresorjem polnil zračnico tovornjaka, ki je pri tem eksplodirala.

## Poškodba

Pretres možganov, zlom pete dlančnice in zlom prvega členka levega mezinca, zlom baze prve desne dlančnice in zlom baze četrte leve dlančnice, raztrganje tetive globoke upogibalke petega prsta levice, raztrganje tetive globoke upogibalke četrtega prsta levice, nateg vratnih mišic, udarnino in raztrganino leve podlahti, desne goleni ter desne podlahti. Prišlo je tudi do postkomocionalnega sindroma.

## Telesne bolečine

1.500.000,00 SIT. Tožnik je prestajal trajne hude telesne bolečine 5 dni, trajne srednje hude 11 dni, trajne srednje hude in občasne hude bolečine 15 dni, trajne lahke in občasne srednje bolečine 3 mesece, trajne lahke 6 mesecev, pri čemer občasne lahke telesne bolečine še vedno občuti.

#### Hospitalizacija

29 dni (5 operativnih posegov).

#### Ambulantno zdravljenje

Številni pregledi pri različnih specialistih od travmatologa, kirurga, plastika, fiziatra, nevrologa, nevropsihiatra, psihologa, otorinolaringologa.

#### Rehabilitacija

Fizikalna terapija 12 tednov.

#### Nevšečnosti med zdravljenjem

Prejemal je cepiva proti tetanusu, antibiotike, zdravila proti bolečinam, bil obsevan. Prejemal je številna zdravila proti bolečinam in pomirjevala.

## Strah

350.000,00 SIT. Ker je tožnik ob eksploziji izgubil zavest ni občutil primarnega strahu. Intenziven in dolgotrajen pa je bil sekundarni strah.

## Zmanjšanje življenjske aktivnosti

2.500.000,00 SIT V posledici poškodbe (postkomocionalni sindrom, težje omejena gibljivost obeh medčlenčnih sklepov levega mezinca, lažje omejena gibljivost drugega medčlenčnega sklepa levega prstanca) tožnik ni več sposoben za poklicnega voznika tovornih vozil niti za težja fizična dela. Zmanjšanje njegove življenjske aktivnosti je ocenjeno na 10%.

## Skaženost

500.000,00 SIT. Na levi roki tožnika je vidna brazgotina, ki sega od levega mezinca do sredine podlahti, na notranji strani, brazgotina je na zunanji in notranji strani roke, predvsem pa je dobro opažen mezinec na levi roki, ki je skrčen in ga tožnik ne more iztegniti.

**Zveza:**

ZOR člen 200, 203